***Výbor***

***Národnej rady Slovenskej republiky***

***pre pôdohospodárstvo a životné prostredie***

23. schôdza výboru

K číslu: 3169/2011

**124**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 27. septembra 2011**

k vládnemu návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 476)

**Výbor Národnej rady Slovenskej republiky**

**pre pôdohospodárstvo a životné prostredie**

**A. s ú h l a s í**

s vládny návrhom zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov s týmito pripomienkami:

1. K čl. I 68. bodu ( § 99 )

V čl. I v 68. bode slová „odseky 4 až 7“ nahradiť slovami „odseky 4 až 8“.

Ide o legislatívno-technickú úpravu, ktorá rešpektuje platné znenie § 99.

2. K čl. I 77. bodu ( § 104f ods. 5 )

V čl. I v 77. bode v § 104f ods. 5 vypustiť slová „v znení účinnom od. 1. decembra 2011“.

Ide o významové precizovanie navrhovaného znenia § 104f ods. 5v ktorom je vnútorný odkaz na § 99b, ktorý sa do zákona vkladá týmto návrhom zákona (čl. I 72. bod), t. j. v prechodnom ustanovení túto skutočnosť nie je potrebné zdôrazňovať.

3. K čl. I 77. bodu ( § 104f ods. 5 )

V čl. I  77. bode v § 104f ods. 5 vypustiť slová „v znení účinnom od 1. decembra 2011“.

Ide o významové precizovanie navrhovaného znenia § 104f ods. 5 v ktorom je vnútorný odkaz na § 99b, ktorý sa do zákona vkladá týmto návrhom zákona ( čl. I 72. bod ), t. j.

v prechodnom ustanovení túto skutočnosť nie je potrebné zdôrazňovať.

**B. o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **schváliť s pripomienkami.**

**C. u k l a d á**

**predsedníčke výboru**

oznámiť stanovisko výboru k vládnemu návrhu zákona predsedovi Výboru Národnej rady Slovenskej republiky pre financie a rozpočet.

Ľuboš **Martinák** Mária **S a b o l o v á**

overovateľ výboru predsedníčka výboru